
VÝZVA NA PREDKLADANIE PONÚK 
(ďalej len „Výzva“)
podľa ustanovenia § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)
 










Predmet zákazky:  
Poskytovanie služby na prevádzkovanie nabíjacích staníc
 (služby)












..........................................................                        
            Ing. Martin Turčan, v.r.
         predseda predstavenstva
      Banskobystrickej regionálnej správy ciest, a. s.







V Banskej Bystrici, august 2026

1 
IDENTIFIKÁCIA VEREJNÉHO OBSTARÁVATEĽA 
1.1 Názov: 	Banskobystrická regionálna správa ciest, a. s.	 
IČO: 	36 836 567	
Sídlo: 	Majerská cesta 94, 974 96  Banská Bystrica
Štatutárny orgán: 	Ing. Martin Turčan, predseda predstavenstva
                                     	Ing. Róbert Machala, podpredseda predstavenstva
Typ verejného obstarávateľa: 	právnická osoba, ktorá spĺňa požiadavky ustanovenia § 7 ods. 1 
	písm. d) ZVO
Adresa profilu:	https://www.uvo.gov.sk/vyhladavanie-profilov/detail/10066
Kontaktná osoba vo veciach 
procesu verejného obstarávania: 	Alexander Rumanovský 
	rumanovskybb@gmail.com , +421 905 291 561
Kontaktná osoba vo veciach 
technických:                                      Mgr. Dana Vágnerová - riaditeľka obchodu a vnútornej správy
                                                                  dana.vagnerova@bbrsc.sk,  +421 918 543 402
	
2 PREDMET ZÁKAZKY
2.1 Predmetom zákazky je poskytovanie služieb na prevádzkovanie nabíjacích staníc vo vlastníctve verejného obstarávateľa pre elektrické vozidlá, v rozsahu a za podmienok uvedených v Zmluve o poskytovaní služieb, ktorá tvorí prílohu č. 2 tejto Výzvy.
2.2 Dodávateľ bude počas trvania zmluvy zabezpečovať najmä nepretržitý vzdialený dohľad 24/7, servisnú a technickú podporu 24/7, pravidelné kontroly, diagnostiku a odstraňovanie porúch, vydávanie a administráciu nabíjacích kariet, mesačné výpisy, roamingové služby, správu používateľských účtov, mobilnú aplikáciu a súvisiace prístupy v rozsahu podľa prílohy č. 2 tejto Výzvy.
2.3 Spoločný slovník obstarávania (CPV): Hlavný predmet: 31158000-2

				
3 MIESTO a lehota  DODANIA PREDMETU ZÁKAZKY
3 
3.1	Služby budú poskytované najmä prostredníctvom vzdialeného prístupu pre nabíjacie stanice vo vlastníctve verejného obstarávateľa. Podrobné podmienky miesta a spôsobu plnenia sú uvedené v prílohe č. 2 tejto Výzvy.

4 Rozdelenie zákazky na časti
4.1 Predmet zákazky nie je rozdelený na časti.

5 TYP ZMLUVY 
5.1 Zmluva o poskytovaní služieb – prevádzkovanie nabíjacích staníc.

6 Predpokladaná hodnota zákazky
6.1 Celková predpokladaná hodnota zákazky: 12 960,00 EUR bez DPH.

7 Trvanie zmluvy
7.1 Zmluva sa uzatvára na dobu určitú  5 rokov odo dňa nadobudnutia jej účinnosti.
7.2 Podmienky platnosti a účinnosti zmluvy sú uvedené v čl. III prílohy č. 2 tejto Výzvy.

8 Obhliadka predmetu zákazky
8.1 Obhliadka predmetu zákazky sa nevyžaduje. 

9 [bookmark: _Toc12164] Zdroj finančných prostriedkov
9.1 Predmet zákazky bude financovaný z nenávratného finančného príspevku poskytnutého verejnému obstarávateľovi Ministerstvom hospodárstva Slovenskej republiky pre projekt „Vybudovanie nabíjacej infraštruktúry pre elektrické vozidlá v Banskobystrickom kraji“ (kód projektu: 03l04-26-V05 a 03l04-26-V06) v rámci Plánu obnovy a odolnosti Slovenskej republiky.

10 Jazyk ponuky
10.1 Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť úradný preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku.

11 Podmienky predkladania ponúk  
11.1 Uchádzač predkladá ponuku výlučne elektronicky e-mailom na e-mailovú dana.vagnerova@bbrsc.sk.  Ponuka musí byť doručená do uplynutia lehoty na predkladanie ponúk uvedenej v bode 14 tejto Výzvy.
11.2 Predmet e-mailu musí byť označený: „PONUKA – Poskytovanie služby na prevádzkovanie nabíjacích staníc – NEOTVÁRAŤ“ .
11.3 Dokumenty tvoriace ponuku uchádzač priloží k e-mailu vo formáte PDF; dokument určený na ocenenie alebo výpočet ceny možno predložiť aj v editovateľnom formáte, ak je takýto formát súčasťou príloh Výzvy.
11.4 Za okamih doručenia ponuky sa považuje okamih prijatia e-mailovej správy do e-mailovej schránky verejného obstarávateľa. Riziko oneskoreného alebo neúplného doručenia ponuky znáša uchádzač.
11.5 Každý uchádzač môže predložiť iba jednu ponuku. Ak uchádzač do uplynutia lehoty predloží viac ponúk, verejný obstarávateľ bude za platnú považovať poslednú doručenú ponuku, ak z jej obsahu vyplýva, že nahrádza predchádzajúcu ponuku.
11.6 Ponuka musí obsahovať všetky dokumenty požadované v bode 13 tejto Výzvy a musí byť doručená v čitateľnej a úplnej podobe.
11.7 Ak ponuka obsahuje dôverné informácie, uchádzač ich v ponuke viditeľne označí. 
11.8 Uchádzač môže predloženú ponuku do uplynutia lehoty na predkladanie ponúk zmeniť alebo odvolať e-mailom na adresu uvedenú v bode 11.1 tejto Výzvy.
11.9 V prípade, že uchádzač predloží listinnú ponuku, verejný obstarávateľ na ňu nebude prihliadať.  
11.10 Ponuka, pre účely zadávania tejto zákazky, je prejav slobodnej vôle uchádzača, že chce za odplatu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok. 
11.11 Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne. 
11.12 Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.


12 podmienky účasti
12.1 Uchádzač musí byť oprávnený poskytovať služby, ktoré zodpovedajú predmetu zákazky, a nesmie mať uložený zákaz účasti vo verejnom obstarávaní. Verejný obstarávateľ je oprávnený tieto skutočnosti overiť vo verejne dostupných registroch a evidenciách.

13 [bookmark: _Toc12166]Obsah ponuky 
13.1 Ponuka musí obsahovať najmä:
· Krycí list ponuky podľa prílohy č. 3 tejto Výzvy, riadne vyplnený a podpísaný oprávnenou osobou uchádzača.
· Návrh na plnenie kritéria podľa prílohy č. 1 tejto Výzvy, riadne vyplnený a podpísaný oprávnenou osobou uchádzača.
· Doklady alebo údaje potrebné na overenie oprávnenia poskytovať služby zodpovedajúce predmetu zákazky, ak ich verejný obstarávateľ nevie overiť vo verejne dostupnom registri.
· Čestné vyhlásenia podľa prílohy č. 4 tejto Výzvy, ak sú súčasťou zverejnenej dokumentácie.
· Plnomocenstvo, ak za uchádzača koná splnomocnená osoba.


14 [bookmark: _Toc12167]Lehota na predkladanie ponúk 
14.1 Ponuky musia byť doručené do 17.08.2026 do 16:00 hod. výlučne e-mailom na adresu uvedenú v bode 11.1 tejto Výzvy.
Na ponuku doručenú po uplynutí lehoty na predkladanie ponúk verejný obstarávateľ nebude prihliadať.

UPOZORNENIE
Verejný obstarávateľ odporúča uchádzačom odoslať ponuku s dostatočným časovým predstihom a overiť si, že e-mail vrátane všetkých príloh bol úspešne odoslaný.

15 DOPLNENIE, ZMena a odvolanie ponuky 
15.1 Uchádzač môže ponuku do uplynutia lehoty na predkladanie ponúk doplniť, zmeniť alebo odvolať e-mailom na adresu uvedenú v bode 11.1 tejto Výzvy. Z oznámenia musí byť jednoznačne zrejmé, ktorej ponuky a akej zmeny sa týka.

16 náklady na ponuku 
16.1 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

17 variantné riešenia
17.1 Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

18 vyhradenie práva 
18.1 Verejný obstarávateľ si vyhradzuje právo:
a)  	zrušiť predmetnú zákazku,
b) 	zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,
c) zrušiť zadávanie zákazky, ak sa podstatne zmenia okolnosti, za ktorých bola Výzva zverejnená, alebo ak sa v priebehu postupu zistia dôvody, pre ktoré nemožno v zadávaní zákazky účelne pokračovať,
d) neprijať ani jednu ponuku, najmä ak predložené cenové ponuky presiahnu finančné možnosti verejného obstarávateľa alebo ak žiadna ponuka nebude spĺňať požiadavky uvedené vo Výzve a jej prílohách.


19 Komunikácia 
19.1 Komunikácia medzi verejným obstarávateľom a záujemcami/uchádzačmi sa uskutočňuje v slovenskom jazyku prednostne elektronicky e-mailom. Výzva na predloženie ponuky vrátane jej príloh bude zverejnená na webovom sídle verejného obstarávateľa.
19.2 E-mailová komunikácia vo veciach procesu zadávania zákazky sa uskutočňuje prostredníctvom kontaktnej osoby uvedenej v bode 1 tejto Výzvy na adrese: rumanovskybb@gmail.com.
19.3 Verejný obstarávateľ zverejní na svojom webovom sídle aj vysvetlenia, doplnenia alebo zmeny Výzvy a jej príloh, ak budú mať význam pre prípravu ponuky. Ak je verejnému obstarávateľovi známy okruh záujemcov, môže im tieto informácie zaslať aj e-mailom.
19.4 Za doručenú e-mailovú správu sa považuje správa, ktorá bola preukázateľne prijatá do e-mailovej schránky adresáta; tým nie je dotknutá povinnosť uchádzača zabezpečiť včasné doručenie ponuky.










20 [bookmark: _Toc12176]Vysvetlenie požiadaviek uvedených vo Výzve
20.1 V prípade nejasností týkajúcich sa Výzvy alebo jej príloh môže záujemca požiadať o vysvetlenie e-mailom na adresu: rumanovskybb@gmail.com.
20.2 Verejný obstarávateľ poskytne vysvetlenie bez zbytočného odkladu a zverejní ho na webovom sídle verejného obstarávateľa tak, aby mali všetci záujemcovia prístup k rovnakým informáciám.
20.3 Verejný obstarávateľ je oprávnený do uplynutia lehoty na predkladanie ponúk Výzvu alebo jej prílohy doplniť alebo zmeniť. Takúto zmenu zverejní na svojom webovom sídle; ak to povaha zmeny vyžaduje, primerane predĺži lehotu na predkladanie ponúk.

21 Vyhodnotenie ponúk  
21.1 Po uplynutí lehoty na predkladanie ponúk verejný obstarávateľ vyhodnotí ponuky podľa kritéria uvedeného v bode 22 tejto Výzvy a zároveň overí splnenie požiadaviek na uchádzača a na predmet zákazky.
21.2 Ak z predloženej ponuky nebude možné jednoznačne posúdiť splnenie požiadaviek alebo ak bude ponuka obsahovať nejasnosti, verejný obstarávateľ môže uchádzača e-mailom požiadať o vysvetlenie alebo doplnenie v primeranej lehote, pričom takýmto postupom nesmie dôjsť k neprípustnej zmene podstatných náležitostí ponuky alebo k narušeniu rovnakého zaobchádzania s uchádzačmi.
21.3 Ak uchádzač požadované vysvetlenie alebo doplnenie v určenej lehote nepredloží, verejný obstarávateľ môže jeho ponuku vyradiť z ďalšieho vyhodnocovania.
21.4 Ak ponuka uchádzača s najnižšou cenou nespĺňa požiadavky Výzvy a jej príloh, verejný obstarávateľ pristúpi k vyhodnoteniu ďalšej ponuky v poradí.

22 [bookmark: _Toc12179]Kritériá na vyhodnotenie ponúk a pravidlá ich uplatnenia  
22.1 Kritériom na vyhodnotenie ponúk je cena za mesačný paušál v EUR bez DPH, uvedená v Návrhu na plnenie kritéria, zaokrúhlená na dve desatinné miesta.
22.2 Úspešným uchádzačom sa stane uchádzač, ktorého ponuka bude spĺňať všetky požiadavky Výzvy a jej príloh a ktorý ponúkne najnižšiu celkovú cenu v EUR bez DPH.

23 [bookmark: _Toc12180]Elektronická aukcia
23.1 Neaplikuje sa.

24 Prijatie ponuky a uzavretie zmluvy 
24.1 Verejný obstarávateľ prijme ponuku úspešného uchádzača, ktorá spĺňa všetky požiadavky a podľa stanoveného kritéria sa umiestnila na prvom mieste v poradí.
24.2 Poradie ostatných uchádzačov sa určí vzostupne podľa ponúknutej ceny v EUR bez DPH.
24.3 Verejný obstarávateľ oznámi výsledok vyhodnotenia ponúk dotknutým uchádzačom e-mailom na adresu uvedenú v ich ponuke.
24.4 Ak úspešný uchádzač odmietne uzatvoriť zmluvu alebo neposkytne potrebnú súčinnosť, verejný obstarávateľ si vyhradzuje právo vyzvať na uzatvorenie zmluvy uchádzača, ktorý sa umiestnil ako ďalší v poradí, ak sú naďalej splnené podmienky zadania zákazky.
24.5 Úspešný uchádzač poskytne verejnému obstarávateľovi súčinnosť potrebnú na uzatvorenie Zmluvy o poskytovaní služieb v lehote určenej v oznámení o výsledku vyhodnotenia ponúk.
· Zmluva o poskytovaní služieb – prevádzkovanie nabíjacích staníc tvorí prílohu č. 2 tejto Výzvy.

25 Záverečné ustanovenia
25.1 Táto zákazka sa zadáva ako zákazka malého rozsahu podľa § 1 ods. 14 ZVO, na ktorú sa zákon o verejnom obstarávaní nevzťahuje. Verejný obstarávateľ bude pri jej zadávaní postupovať hospodárne, transparentne a nediskriminačne a v súlade s pravidlami financovania projektu, ktoré sa na zákazku vzťahujú.
25.2 Úspešný uchádzač je povinný strpieť výkon kontroly/auditu/overovania súvisiaceho s realizáciou predmetu zákazky v rozsahu podľa Zmluvy o poskytovaní služieb a pravidiel Plánu obnovy a odolnosti Slovenskej republiky a poskytnúť oprávneným osobám potrebnú súčinnosť.
25.3 Ak sa v technickom opise alebo inom podklade nachádza odkaz na konkrétny výrobok, výrobcu, označenie alebo technické riešenie, takýto odkaz sa považuje za opis požadovanej úrovne plnenia; uchádzač môže ponúknuť rovnocenné riešenie, ak preukáže splnenie požadovaných funkčných a technických parametrov.
 
26 [bookmark: _Toc12183]Prílohy 
· Príloha č. 1 – Návrh na plnenie kritéria
· Príloha č. 2 – Zmluva o poskytovaní služieb – prevádzkovanie nabíjacích staníc
· Príloha č. 3 – Krycí list ponuky
· Príloha č. 4 – Čestné vyhlásenia

